Apple interzice unei mici aplicaţii, logo-ul în formă de pară.
Apple dă în judecată Prepear pentru a nu mai folosi ca logo o formă de pară. Cei 5 angajaţi Prepear au deschis o petiţie prin care spun că Apple hărţuieşte afacerile mici. Aplicaţia Prepear îţi dă opţiuni de organizare a meselor dar şi a listelor de cumpărături.
Ce faci atunci când eşti o firmă mică iar Apple te dă în judecată? Fondatorii Prepear, cu doar 5 angajaţi, spun că se simt hărţuiţi de Apple şi nu ştiu cum vor face faţă procesului de sute de mii de dolari. Apple le cere să renunţe la logo-ul în formă de pară pentru a nu crea o confuzie. Cei de la Prepear spun că nu sunt primii care se confruntă cu această luptă: "Apple a intentat zeci de procese firmelor care aveau ca logo, forme de fructe". Fondatorii Prepear spun că nu se dau bătuţi aşa că au deschis şi o petiţie online care este foarte aproape de cele 10.000 de semnături necesare. Uite cum arată ambele logo-uri. Au dreptate cei de la Apple?